Title: Miljøsaneringsrapport_BS1 Eiendom AS_Areal KSU Fjellklubb_A.pdf
Asbest er et helseskadelig stoff som kan gi lungekreft og andre lungesykdommer ved innånding, og er klassifisert som farlig avfall. Asbest er et mineral som finnes naturlig i jordskorpen, og omfatter blant annet krysolitt (hvit asbest), amositt (brun asbest) og krokidolitt (blå asbest). Asbest er brukt som brannhemmende og isolerende materiale i blant annet bygningsplater, himlingsplater, rørisolasjon, lim, sparkelmasse. Sanering av asbest er regulert i Forskrift om asbest, (www.lovdata.no/dokument/LTI/forskrift/2005-04-26-362) og kan kun utføres av firma med godkjenning av arbeidstilsynet. Personell som utfører sanering, skal ha oppdatert opplæring iht. krav gitt i forskriften.